title: Komisjoni rakendusmäärus (EL) 2021/1322, 3. august 2021, millega muudetakse rakendusmäärust (EL) 2019/2076, et teha halduslikke muudatusi biotsiidipere „Contec IPA Product Family“ jaoks antud liidu loas (EMPs kohaldatav tekst)

text:
                  11.8.2021

                  ET

                  Euroopa Liidu Teataja

                  L 288/1

         KOMISJONI RAKENDUSMÄÄRUS (EL) 2021/1322,
         3. august 2021,
         millega muudetakse rakendusmäärust (EL) 2019/2076, et teha halduslikke muudatusi biotsiidipere „Contec IPA Product Family“ jaoks antud liidu loas
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 44 lõike 5 esimest lõiku ja artikli 50 lõiget 2,
         ning arvestades järgmist:

                     (1)

                     29. novembril 2019 andis komisjoni rakendusmäärusega (EL) 2019/2076 (2) liidu loa (loa number EU-0020460-0000) ettevõtjale Contec Europe biotsiidipere „Contec IPA Product Family“ turul kättesaadavaks tegemiseks ja kasutamiseks.

                     (2)

                     5. veebruaril 2020 esitas ettevõtja Contec Europe kooskõlas komisjoni rakendusmääruse (EL) nr 354/2013 (3) artikli 11 lõikega 1 teate Euroopa Kemikaaliametile (edaspidi „kemikaaliamet“) halduslike muudatuste kohta seoses biotsiidipere „Contec IPA Product Family“ jaoks antud liidu loaga, nagu on nimetatud kõnealuse määruse lisa 1. jaotise punktis 1.

                     (3)

                     Ettevõtja Contec Europe tegi ettepaneku vaadata läbi kaubanduslikud nimetused, sealhulgas neid muuta ja eemaldada üksiktoodete kaubanduslikud nimetused biotsiidipere „Contec IPA Product Family“ omaduste metakokkuvõttes 1 ja 2, nagu on sätestatud rakendusmääruse (EL) 2019/2076 II lisas. Teade registreeriti biotsiidiregistris registrinumbriga BC-GC057245-55.

                     (4)

                     6. märtsil 2020 esitas kemikaaliamet kooskõlas rakendusmääruse (EL) nr 354/2013 artikli 11 lõikega 3 komisjonile arvamuse (4) kavandatud muudatuse kohta. Arvamuses järeldatakse, et loaomaniku taotletavad kehtiva loa muudatused kuuluvad määruse (EL) nr 528/2012 artikli 50 lõike 3 punkti a kohaldamisalasse ning pärast muudatuste rakendamist on kõnealuse määruse artiklis 19 sätestatud tingimused endiselt täidetud. Samal kuupäeval edastas kemikaaliamet komisjonile biotsiidi omaduste muudetud kokkuvõtte kõigis liidu ametlikes keeltes vastavalt rakendusmääruse (EL) nr 354/2013 artikli 11 lõikele 6.

                     (5)

                     Komisjon nõustub kemikaaliameti arvamusega ja peab seetõttu asjakohaseks muuta biotsiidipere „Contec IPA Product Family“ jaoks antud liidu luba.

                     (6)

                     Käesoleva määrusega ettenähtud meetmed on kooskõlas alalise biotsiidikomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2019/2076 II lisa asendatakse käesoleva määruse lisa tekstiga.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. august 2021

                  Komisjoni nimel

                  president

               Ursula VON DER LEYEN

            (1)  ELT L 167, 27.6.2012, lk 1.

            (2)  Komisjoni 29. novembri 2019. aasta rakendusmäärus (EL) 2019/2076, millega antakse liidu luba biotsiidipere „Contec IPA Product Family“ jaoks (ELT L 316, 6.12.2019, lk 19).

            (3)  Komisjoni 18. aprilli 2013. aasta rakendusmäärus (EL) nr 354/2013 Euroopa Parlamendi ja nõukogu määruse (EL) nr 528/2012 kohaselt loa saanud biotsiidide muudatuste kohta (ELT L 109, 19.4.2013, lk 4).

            (4)  Euroopa Kemikaaliameti 2. märtsi 2020. aasta arvamus biotsiidipere „Contec IPA Product Family“ jaoks antud liidu loa haldusliku muutmise kohta, https://echa.europa.eu/documents/10162/22836226/opinion_for_ua_admin_change_bc-gc057245-55_en.pdf/b848e01c-b8bb-41ac-4dff-650cbfd33ff9.

            LISA

                     „LISA II
                     Biotsiidipere omaduste kokkuvõte
                     Contec IPA Product Family
                     Tooteliik 2. Desinfektsioonivahendid ja algitsiidid, mis ei ole mõeldud otseseks kasutamiseks inimeste või loomade puhul (desinfektsioonivahendid)
                     Tooteliik 4. Toidu- ja söödaruumid (desinfektsioonivahendid)
                     Loa number: EU-0020460-0000
                     R4BP registrinumber: EU-0020460-0000
                     I OSA

                        ESIMENE TEABETASAND

                     1.   HALDUSTEAVE
                     1.1.   Biotsiidipere nimi

                                 Nimetus

                                 Contec IPA Product Family

                           1.2.   Biotsiidi liik (liigid)

                                 Biotsiidi liik (liigid)

                                 Tooteliik 02 - Desinfektsioonivahendid ja algitsiidid, mis ei ole mõeldud otseseks kasutamiseks inimeste või loomade puhul (desinfektsioonivahendid)
                                 Tooteliik 04 - Toidu- ja söödaruumid (desinfektsioonivahendid)

                           1.3.   Loaomanik

                                 Loaomaniku nimi ja aadress

                                 Nimi

                                 Contec Europe

                                 Aadress

                                 Zl Du Prat, Avenue Paul Duplaix, 56000, Vannes, Prantsusmaa

                                 Loa number

                                 EU-0020460-0000

                                    R4BP registrinumber

                                 EU-0020460-0000

                                 Loa andmise kuupäev

                                 26. detsember 2019

                                 Loa kehtivusaja lõppkuupäev

                                 30. november 2029

                           1.4.   Biotsiidide tootja(d)

                                 Tootja nimi

                                 Contec Inc.

                                 Tootja aadress

                                 525 Locust Grove, SC 29303 Spartanburg Ühendriigid

                                 Tootmiskohtade asukoht

                                 525 Locust Grove, SC 29303 Spartanburg Ühendriigid

                                 Tootja nimi

                                 Contec Cleanroom Technology (Suzhou) Co., Ltd. China

                                 Tootja aadress

                                 17 Longyun Road, Suzhou Industrial Park, 215024 Suzhou Hiina

                                 Tootmiskohtade asukoht

                                 17 Longyun Road, Suzhou Industrial Park, 215024 Suzhou Hiina

                                 Tootja nimi

                                 Contec Cleanroom (UK) Ltd

                                 Tootja aadress

                                 Unit 6A, Wansbeck Business Park, Rotary Parkway, NE63 8QW Ashington, Northumberland Ühendkuningriik

                                 Tootmiskohtade asukoht

                                 Unit 6A, Wansbeck Business Park, Rotary Parkway, NE63 8QW Ashington, Northumberland Ühendkuningriik

                                 Tootja nimi

                                 Flexible Medical Packaging

                                 Tootja aadress

                                 Unit 8 Hightown, White Cross Industrial Estate, LA1 4XS Lancaster, Lancashire Ühendkuningriik

                                 Tootmiskohtade asukoht

                                 Unit 8 Hightown, White Cross Industrial Estate, LA1 4XS Lancaster, Lancashire Ühendkuningriik

                           1.5.   Toimeaine(te) tootja(d)

                                 Toimeaine

                                 Propaan-2-ool

                                 Tootja nimi

                                 Brenntag GmbH

                                 Tootja aadress

                                 Messeallee 11, 45131 Essen Saksamaa

                                 Tootmiskohtade asukoht

                                 Haven 3222, Vondelingenweg 601, 3196 KK Vondelingenplaat Holland

                           2.   BIOTSIIDIPERE KOOSTIS JA KASUTUSVORM
                     2.1.   Biotsiidipere koostise kvalitatiivsed ja kvantitatiivsed andmed

                                 Tavanimetus

                                 IUPAC nimetus

                                 Funktsioon

                                 CAS number

                                 EÜ number

                                 Sisaldus (%)

                                 Minimaalselt

                                 Maksimaalselt

                                 Propaan-2-ool

                                 Toimeaine

                                 67–63-0

                                 200–661-7

                                 62,9

                                 62,9

                           2.2.   Kasutusvormi liik (liigid)

                                 Kasutusvorm(id)

                                 AL (muu vedelik) - RTU lahus/päästikpihusti
                                 AL (muu vedelik) - RTU lapp

                           II OSA

                        TEINE TEABETASAND — TOOTE OMADUSTE METAKOKKUVÕT(T)E(D)

                        TOOTE OMADUSTE METAKOKKUVÕTE 1

                     1.   TOOTE OMADUSTE METAKOKKUVÕTTE 1 HALDUSTEAVE
                     1.1.   Toote omaduste metakokkuvõtte 1 identifikaator

                                 Identifikaator

                                 Contec IPA Liquid Products

                           1.2.   Loanumbri järelliide

                                 Number

                                 1–1

                           1.3.   Biotsiidi liik (liigid)

                                 Biotsiidi liik (liigid)

                                 Tooteliik 02 - Desinfektsioonivahendid ja algitsiidid, mis ei ole mõeldud otseseks kasutamiseks inimeste või loomade puhul (desinfektsioonivahendid)
                                 Tooteliik 04 - Toidu- ja söödaruumid (desinfektsioonivahendid)

                           2.   TOOTE OMADUSTE METAKOKKUVÕTTE 1 KOOSTISE TEAVE
                     2.1.   Toote omaduste metakokkuvõtte 1 kvalitatiivse ja kvantitatiivse koostise teave

                                 Tavanimetus

                                 IUPAC nimetus

                                 Funktsioon

                                 CAS number

                                 EÜ number

                                 Sisaldus (%)

                                 Minimaalselt

                                 Maksimaalselt

                                 Propaan-2-ool

                                 Toimeaine

                                 67–63-0

                                 200–661-7

                                 62,9

                                 62,9

                           2.2.   Toote omaduste metakokkuvõtte 1 oleku kirjeldus(ed)

                                 Kasutusvorm(id)

                                 AL (muu vedelik) - RTU lahus/päästikpihusti

                           3.   TOOTE OMADUSTE METAKOKKUVÕTTE 1 OHU- JA HOIATUSLAUSED

                                 Ohulaused

                                 Väga tuleohtlik vedelik ja aur.
                                 Põhjustab tugevat silmade ärritust.
                                 Võib põhjustada unisust või peapööritust.
                                 Korduv kokkupuude võib põhjustada naha kuivust või lõhenemist.

                                 Hoiatuslaused

                                 Arsti poole pöördudes võtta kaasa toote pakend või etikett.
                                 Hoida lastele kättesaamatus kohas.
                                 Hoida eemal soojusallikast, kuumadest pindadest, sädemetest, leekidest ja muudest süüteallikatest. – Mitte suitsetada.
                                 Hoida pakend tihedalt suletuna.
                                 Vältida auru sissehingamist.
                                 Pärast käitlemist pesta hoolega käsi.
                                 Käidelda üksnes välitingimustes või hästi ventileeritavas kohas.
                                 Kanda kaitseprille.
                                 NAHALE (või juustele) SATTUMISE KORRAL:Võtta viivitamata seljast kõik saastunud rõivad.Loputada nahka veega.
                                 SISSEHINGAMISE KORRAL:Toimetada isik värske õhu kätte ja hoida asendis, mis võimaldab kergesti hingata.
                                 SILMA SATTUMISE KORRAL:Loputada mitme minuti jooksul ettevaatlikult veega.Eemaldada kontaktläätsed, kui neid kasutatakse ja kui neid on kerge eemaldada. Loputada veel kord.
                                 Halva enesetunde korral võtta ühendust MÜRGISTUSTEABEKESKUSEGA.
                                 Kui silmade ärritus ei möödu:Pöörduda arsti poole.
                                 Tulekahju korral:Kustutamiseks kasutada alkoholikindlat vahtu.
                                 Hoida hästi ventileeritavas kohas.Hoida jahedas.
                                 Hoida lukustatult.
                                 Sisu kõrvaldada ja mahuti kõrvaldada vastavalt kohalikele eeskirjadele.

                           4.   TOOTE OMADUSTE METAKOKKUVÕTTE 1 LUBATUD KASUTUS
                     4.1.   Kasutusala kirjeldus

                        Tabel 1

                        Kasutus # 1 – kutsealane kasutamine

                                 Tooteliik

                                 Tooteliik 02 - Desinfektsioonivahendid ja algitsiidid, mis ei ole mõeldud otseseks kasutamiseks inimeste või loomade puhul (desinfektsioonivahendid)
                                 Tooteliik 04 - Toidu- ja söödaruumid (desinfektsioonivahendid)

                                 Vajadusel lubatud kasutusala täpne kirjeldus

                                 Sihtorganism(id) (sh arengujärgus)

                                 Bakterid
                                 Mükobakterid
                                 Pärmseened

                                 Kasutuskoht

                                 Sisetingimustes
                                 Bakterite, mükobakterite ja pärmseente vastase toimega desinfitseerimisvahend kõvadele mittepoorsetele pindadele puhastes ruumides biotehnoloogias, ravimitööstuses, meditsiiniseadmete toomises, terviseasutustes ja muudes kriitilistes loodusteaduslikes rakendustes ning tööstuslikel toidu ja sööda valmistamise aladel.
                                 Sobiv kasutustemperatuur: toatemperatuur (20 ± 2 °C)

                                 Kasutusmeetod(id)

                                 Pihustamine ja pühkimine lapiga

                                 Kasutuskogus(ed) ja sagedus

                                 50 ml toodet m2 pinna kohta -
                                 Pühkimisel lapiga: bakterite ja mükobakterite puhul kontaktaeg 1 minut
                                 pärmseente puhul kontaktaeg 3 minutit

                                 Kasutajarühm(ad)

                                 Kutseline kasutaja

                                 Pakendi suurused ja pakendimaterjal

                                 Kõrge tihedusega polüetüleen (HDPE) päästikpihustiga pudel – 0,5 - 1 l
                                 HDPE korgiga täitepudel – 5 l

                           4.1.1.   Kasutusala spetsiifilised kasutusjuhendid

                     Vt jaotist 5.1
                     4.1.2.   Kasutusala spetsiifilised riskivähendamismeetmed

                     Vt jaotist 5.2
                     4.1.3.   Vajadusel tõenäoline otsene või kaudne kahjulik toime, esmaabimeetmed ja keskkonnakaitsemeetmed hädaolukorras.

                     Vt jaotist 5.3
                     4.1.4.   Vajadusel juhised toote ja selle pakendi ohutuks hävitamiseks.

                     Vt jaotist 5.4
                     4.1.5.   Vajadusel toote ladustamistingimused ja säilivusaeg normaalsetes ladustamistingimustes.

                     Vt jaotist 5.1
                     5.   TOOTE OMADUSTE METAKOKKUVÕTTE %S (1) ÜLDISED KASUTUSJUHISED
                     5.1.   Kasutusjuhendid

                     Kasutada toatemperatuuril. Tugevalt määrdunud pindasid tuleb enne desinfitseerimist puhastada.
                     Pühkimine lapiga: kanda/pihustada toode puhaste ruumide jaoks sobiva kvaliteediga lapile.
                     Veenduda, et pind on ühtlaselt lahusega kaetud, seejärel pühkida kuivaks steriilse puhastuslapiga. Enne desinfitseeritava pinna pühkimist veenduda, et lapp on piisavalt ja ühtlaselt immutatud.
                     Kontaktajad: pühkimisel lapiga 1 minut bakterite ja mükobakterite ning 3 minutit pärmseente puhul
                     Kasutatud lapid tuleb kõrvaldada suletud mahutis.
                     5.2.   Riskivähendamismeetmed

                     Pesta käsi ja kokkupuutunud nahka enne sööki ja pärast toote kasutamist.
                     Vältida silma sattumist.

                        „Puhastes ruumides kasutamiseks on lenduvate jääkide eemaldamiseks kohustuslik piisav tehniline/rakenduslik ohjamisvahend nt ruumi ventilatsioon või kohtväljatõmbeventilatsioon”

                     5.3.   Tõenäoline otsene või kaudne kahjulik toime, esmaabimeetmed ja keskkonnakaitsemeetmed hädaolukorras

                     Tõenäolised otsesed või kaudsed kahjulikud toimed:

                                 peavalu, peapööritus, hallutsinatsioonid, hingamise aeglustumine, kesknärvisüsteemi häired või kooma;

                                 tugev silmaärritus ja/või silmakahjustus;

                                 iiveldus, oksendamine, kõhulahtisus ja verine gastriit;

                                 kopsuaspiratsiooniga võib kaasneda pneumoniit, madal vererõhk ja hüpoglükeemia.

                           Esmaabimeetmed:

                                 paigutada kannatanu kokkupuuteallikast eemale ja eemaldada saastunud/pritsmetega riideesemed.

                                 Silma sattumisel: SILMA SATTUMISE KORRAL: loputada mitme minuti jooksul ettevaatlikult veega. Eemaldada kontaktläätsed, kui neid kasutatakse ja kui neid on kerge eemaldada. Loputada veel kord. Kui silmade ärritus ei möödu: pöörduda arsti poole.

                                 Nahale sattumisel: pesta kannatada saanud piirkonda rohke vee ja seebiga. Mitte hõõruda!

                                 Allaneelamisel: MITTE kutsuda esile oksendamist ega anda kahjustatud või teadvuseta inimesele midagi suu kaudu; kui kannatanu on teadvuse kaotanud, siis paigutada ta vasakule küljele (taastumisasendisse) nii, et pea on madalal ja jalad põlvedest kõverdatud.

                                 Tagada kannatanule rahu ja lasta puhata. Säilitada kehatemperatuuri ja kontrollida hingamisrütmi. Vajadusel kontrollida pulssi ja alustada kunstlikku hingamist.

                                 Toimetada kannatanu terviseasutusse. Võimalusel võtta kaasa toote pakend või etikett.

                           MITTE KUNAGI JÄTTA KANNATANUT JÄRELEVALVETA!
                     Nõuanded meditsiinipersonalile:

                                 jälgida elunäitajaid ja pakkuda sümptomaatilist ja leevendavat ravi;

                                 allaneelamise korral hinnata vajadust endoskoopiliseks protseduuriks;

                                 jälgida glükeemiat ja ketoone;

                                 Ipecaci kasutamine on vastunäidustatud.

                           MEDITSIINILISE NÕU VAJADUSEL HOIDA TOOTE PAKENDIT VÕI ETIKETTI KÄEPÄRAST JA HELISTADA KOHALIKKU MÜRGISTUSTEABEKESKUSESSE telefonil 16662.
                     5.4.   Juhised toote ja selle pakendi ohutuks hävitamiseks

                     Kõrvaldada sisu/mahuti vastavalt kohalikele eeskirjadele.
                     Mitte korduskasutada tühja mahutit muudel otstarvetel.
                     5.5.   Toote ladustamistingimused ja säilivusaeg normaalsetes ladustamistingimustes

                     Hoida jahedas, kuivas, hästiventileeritud kohas originaalmahutis.
                     Hoida eemal süttimisallikatest.
                     Kaitsta otsese päikesevalguse eest.
                     Hoida mahutit tihedalt suletuna.
                     Kasutusaeg: 2 aastat
                     6.   MUU TEAVE
                     See toode sisaldab ühendit propaan-2-ool (CAS-nr: 67–63-0), mille Euroopa viiteväärtus kutselistele kasutajatele on 129,28 mg/m3. Seda väärtust on kasutatud ka toote riskihindamises.
                     7.   KOLMAS TEABETASAND: ÜKSIKTOOTED TOOTE OMADUSTE METAKOKKUVÕTTES 1
                     7.1.   Iga üksikbiotsiidi kaubanduslik(ud) nimetus(ed), loanumber ja konkreetne koostis

                                 Kaubanduslik nimetus

                                 Contec IPA
                                 Contec Sterile IPA

                                 Loa number

                                 EU-0020460-0001 1–1

                                 Tavanimetus

                                 IUPAC nimetus

                                 Funktsioon

                                 CAS number

                                 EÜ number

                                 Sisaldus (%)

                                 Propaan-2-ool

                                 Toimeaine

                                 67–63-0

                                 200–661-7

                                 62,9

                        TOOTE OMADUSTE METAKOKKUVÕTE 2

                     1.   TOOTE OMADUSTE METAKOKKUVÕTTE 2 HALDUSTEAVE
                     1.1.   Toote omaduste metakokkuvõtte 2 identifikaator

                                 Identifikaator

                                 Contec IPA Wipes

                           1.2.   Loanumbri järelliide

                                 Number

                                 1–2

                           1.3.   Biotsiidi liik (liigid)

                                 Biotsiidi liik (liigid)

                                 Tooteliik 02 - Desinfektsioonivahendid ja algitsiidid, mis ei ole mõeldud otseseks kasutamiseks inimeste või loomade puhul (desinfektsioonivahendid)
                                 Tooteliik 04 - Toidu- ja söödaruumid (desinfektsioonivahendid)

                           2.   TOOTE OMADUSTE METAKOKKUVÕTTE 2 KOOSTISE TEAVE
                     2.1.   Toote omaduste metakokkuvõtte 2 kvalitatiivse ja kvantitatiivse koostise teave

                                 Tavanimetus

                                 IUPAC nimetus

                                 Funktsioon

                                 CAS number

                                 EÜ number

                                 Sisaldus (%)

                                 Minimaalselt

                                 Maksimaalselt

                                 Propaan-2-ool

                                 Toimeaine

                                 67–63-0

                                 200–661-7

                                 62,9

                                 62,9

                           2.2.   Toote omaduste metakokkuvõtte 2 oleku kirjeldus(ed)

                                 Kasutusvorm(id)

                                 AL (muu vedelik) - RTU lapp

                           3.   TOOTE OMADUSTE METAKOKKUVÕTTE 2 OHU- JA HOIATUSLAUSED

                                 Ohulaused

                                 Väga tuleohtlik vedelik ja aur.
                                 Põhjustab tugevat silmade ärritust.
                                 Võib põhjustada unisust või peapööritust.
                                 Korduv kokkupuude võib põhjustada naha kuivust või lõhenemist.

                                 Hoiatuslaused

                                 Arsti poole pöördudes võtta kaasa toote pakend või etikett.
                                 Hoida lastele kättesaamatus kohas.
                                 Hoida eemal soojusallikast, kuumadest pindadest, sädemetest, leekidest ja muudest süüteallikatest. – Mitte suitsetada.
                                 Hoida pakend tihedalt suletuna.
                                 Vältida auru sissehingamist.
                                 Pärast käitlemist pesta hoolega käsi.
                                 Käidelda üksnes välitingimustes või hästi ventileeritavas kohas.
                                 Kanda kaitseprille.
                                 NAHALE (või juustele) SATTUMISE KORRAL:Võtta viivitamata seljast kõik saastunud rõivad.Loputada nahka veega.
                                 SISSEHINGAMISE KORRAL:Toimetada isik värske õhu kätte ja hoida asendis, mis võimaldab kergesti hingata.
                                 SILMA SATTUMISE KORRAL:Loputada mitme minuti jooksul ettevaatlikult veega.Eemaldada kontaktläätsed, kui neid kasutatakse ja kui neid on kerge eemaldada. Loputada veel kord.
                                 Halva enesetunde korral võtta ühendust MÜRGISTUSTEABEKESKUSEGA.
                                 Kui silmade ärritus ei möödu:Pöörduda arsti poole.
                                 Tulekahju korral:Kustutamiseks kasutada alkoholikindlat vahtu.
                                 Hoida hästi ventileeritavas kohas.Hoida jahedas.
                                 Hoida lukustatult.
                                 Sisu kõrvaldada ja mahuti kõrvaldada vastavalt kohalikele eeskirjadele..

                           4.   TOOTE OMADUSTE METAKOKKUVÕTTE 2 LUBATUD KASUTUS
                     4.1.   Kasutusala kirjeldus

                        Tabel 2

                        Kasutus # 1 – kutsealane kasutamine

                                 Tooteliik

                                 Tooteliik 02 - Desinfektsioonivahendid ja algitsiidid, mis ei ole mõeldud otseseks kasutamiseks inimeste või loomade puhul (desinfektsioonivahendid)
                                 Tooteliik 04 - Toidu- ja söödaruumid (desinfektsioonivahendid)

                                 Vajadusel lubatud kasutusala täpne kirjeldus

                                 -

                                 Sihtorganism(id) (sh arengujärgus)

                                 Bakterid
                                 Mükobakterid
                                 Pärmseened

                                 Kasutuskoht

                                 Sisetingimustes
                                 Bakterite, mükobakterite ja pärmseente vastase toimega desinfitseerimisvahend kõvadele mittepoorsetele pindadele puhastes ruumides biotehnoloogias, ravimitööstuses, meditsiiniseadmete toomises, terviseasutustes ja muudes kriitilistes loodusteaduslikes rakendustes ning tööstuslikes toidu ja sööda valmistamise aladel.
                                 Sobiv kasutustemperatuur: toatemperatuur (20 ± 2 °C)

                                 Kasutusmeetod(id)

                                 Pühkimine lapiga

                                 Kasutuskogus(ed) ja sagedus

                                 Bakterite ja mükobakterite puhul kontaktaeg 1 minut
                                 Pärmseente puhul kontaktaeg 3 minutit

                                 Kasutajarühm(ad)

                                 Kutseline kasutaja

                                 Pakendi suurused ja pakendimaterjal

                                 Immutatud 100 % polüpropüleenlapid:

                                             —

                                             HDPE-korgiga HDPE-mahutis – 150 lappi (1,7 või 2,15 l)

                                             —

                                             polüetüleentereftalaat (PET)-/polüetüleen (PE)-sulguriga PET-/PE-pakis väljatõmmatavad – 30, 40 või 50 lappi

                                       Immutatud 100 % polüesterlapid:

                                             —

                                             HDPE-korgiga HDPE-mahutis – 100 lappi (2,25 l)

                                             —

                                             PET-/PE-sulguriga PET-/PE-pakis väljatõmmatavad – 20 lappi

                                       Immutatud 100 % kootud polüesterlapid:

                                             —

                                             PET-/PE-sulguriga PET-/PE-pakis väljatõmmatavad – 8, 10, 20, 30 või 50 lappi

                                       Immutatud 55 % tsellullosist/45 % polüestrist lapid:

                                             —

                                             HDPE-korgiga HDPE-mahutis – 100 lappi (2,25 l)

                                             —

                                             PET-/PE-sulguriga PET-/PE-pakis väljatõmmatavad – 24, 30, 50 või 75 lappi

                                       Immutatud 50 % viskoosist/50 % polüestrist lapid:

                                             —

                                             HDPE-korgiga HDPE-mahutis - 700 lappi (11,4 l)

                           4.1.1.   Kasutusala spetsiifilised kasutusjuhendid

                     Vt jaotist 5.1
                     4.1.2.   Kasutusala spetsiifilised riskivähendamismeetmed

                     Vt jaotist 5.2
                     4.1.3.   Vajadusel tõenäoline otsene või kaudne kahjulik toime, esmaabimeetmed ja keskkonnakaitsemeetmed hädaolukorras

                     Vt jaotist 5.3
                     4.1.4.   Vajadusel juhised toote ja selle pakendi ohutuks hävitamiseks.

                     Vt jaotist 5.4
                     4.1.5.   Vajadusel toote ladustamistingimused ja säilivusaeg normaalsetes ladustamistingimustes.

                     Vt jaotist 5.5
                     5.   TOOTE OMADUSTE METAKOKKUVÕTTE %S (2) ÜLDISED KASUTUSJUHISED
                     5.1.   Kasutusjuhendid

                     Tugevalt määrdunud pindasid tuleb enne desinfitseerimist puhastada.
                     Veenduda, et pind on tootega ühtlaselt kaetud. Bakteritsiidse ja mükobakteritsiidse toime kontaktaeg on 1 minutit. Pärmseente vastase toime kontaktaeg on 3 minutit.
                     5.2.   Riskivähendamismeetmed

                     Pesta käsi ja kokkupuutunud nahka enne sööki ja pärast toote kasutamist.
                     Vältida silma sattumist.

                        „Puhastes ruumides kasutamiseks on lenduvate jääkide eemaldamiseks kohustuslik piisav tehniline/rakenduslik ohjamisvahend nt ruumi ventilatsioon või kohtväljatõmbeventilatsioon”

                     5.3.   Tõenäoline otsene või kaudne kahjulik toime, esmaabimeetmed ja keskkonnakaitsemeetmed hädaolukorras

                     Tõenäolised otsesed või kaudsed kahjulikud toimed:

                                 peavalu, peapööritus, hallutsinatsioonid, hingamise aeglustumine, kesknärvisüsteemi häired või kooma;

                                 tugev silmaärritus ja/või silmakahjustus;

                                 iiveldus, oksendamine, kõhulahtisus ja verine gastriit;

                                 kopsuaspiratsiooniga võib kaasneda pneumoniit, madal vererõhk ja hüpoglükeemia.

                           Esmaabimeetmed:

                                 paigutada kannatanu kokkupuuteallikast eemale ja eemaldada saastunud/pritsmetega riideesemed.

                                 Silma sattumisel: SILMA SATTUMISE KORRAL: loputada mitme minuti jooksul ettevaatlikult veega. Eemaldada kontaktläätsed, kui neid kasutatakse ja kui neid on kerge eemaldada. Loputada veel kord. Kui silmade ärritus ei möödu: pöörduda arsti poole.

                                 Nahale sattumisel: pesta kannatada saanud piirkonda rohke vee ja seebiga. Mitte hõõruda!

                                 Allaneelamisel: MITTE kutsuda esile oksendamist ega anda kahjustatud või teadvuseta inimesele midagi suu kaudu; kui kannatanu on teadvuse kaotanud, siis paigutada ta vasakule küljele (taastumisasendisse) nii, et pea on madalal ja jalad põlvedest kõverdatud.

                                 Tagada kannatanule rahu ja lasta puhata. Säilitada kehatemperatuuri ja kontrollida hingamisrütmi. Vajadusel kontrollida pulssi ja alustada kunstlikku hingamist.

                                 Toimetada kannatanu terviseasutusse. Võimalusel võtta kaasa toote pakend või etikett.

                           MITTE KUNAGI JÄTTA KANNATANUT JÄRELEVALVETA!
                     Nõuanded meditsiinipersonalile:

                                 jälgida elunäitajaid ja pakkuda sümptomaatilist ja leevendavat ravi;

                                 allaneelamise korral hinnata vajadust endoskoopiliseks protseduuriks;

                                 jälgida glükeemiat ja ketoone;

                                 Ipecaci kasutamine on vastunäidustatud.

                           MEDITSIINILISE NÕU VAJADUSEL HOIDA TOOTE PAKENDIT VÕI ETIKETTI KÄEPÄRAST JA HELISTADA KOHALIKKU MÜRGISTUSTEABEKESKUSESSE telefonil 16662.
                     5.4.   Juhised toote ja selle pakendi ohutuks hävitamiseks

                     Kõrvaldada sisu/mahuti vastavalt kohalikele eeskirjadele.
                     Mitte korduskasutada tühja mahutit muudel otstarvetel.
                     Kasutatud lapid tuleb kõrvaldada suletud mahutis.
                     Kasutatud lapid võib kõrvaldada kuivjäätmetena prügilas.
                     5.5.   Toote ladustamistingimused ja säilivusaeg normaalsetes ladustamistingimustes

                     Hoida jahedas, kuivas, hästiventileeritud kohas originaalmahutis.
                     Hoida eemal süttimisallikatest.
                     Kaitsta otsese päikesevalguse eest.
                     Hoida mahutit tihedalt suletuna.
                     Kasutusaeg: 2 aastat
                     6.   MUU TEAVE
                     Polüpropüleenist, polüestrist, kootud polüestrist, 55 % tselluloosist/45 % polüestrist või 50 % viskoosist/50 % polüestrist lapid, 34–240 gsm, sisaldavad 5 - 38 ml toodet (2,75 – 20,9 g propaan-2-ool)
                     See toode sisaldab ühendit propaan-2-ool (CAS-nr: 67–63-0), mille Euroopa viiteväärtus kutselistele kasutajatele on 129,28 mg/m3. Seda väärtust on kasutatud ka toote riskihindamises.
                     7.   KOLMAS TEABETASAND: ÜKSIKTOOTED TOOTE OMADUSTE METAKOKKUVÕTTES 2
                     7.1.   Iga üksikbiotsiidi kaubanduslik(ud) nimetus(ed), loanumber ja konkreetne koostis

                                 Kaubanduslik nimetus

                                 PROSAT EasyReach
                                 PROSAT Sterile EasyReach
                                 PROSAT Wipes
                                 PROSAT Sterile Wipes
                                 SATWipes Wipes
                                 SATWipes Sterile Wipes
                                 Cleanroom wipes, presaturated Spec-Wipe

                                 Loa number

                                 EU-0020460-0002 1–2

                                 Tavanimetus

                                 IUPAC nimetus

                                 Funktsioon

                                 CAS number

                                 EÜ number

                                 Sisaldus (%)

                                 Propaan-2-ool

                                 Toimeaine

                                 67–63-0

                                 200–661-7

                                 62,9

               “

               (1)  Käesolevas jaotises esitatud kasutusjuhised, riskivähendusmeetmed ja muud kasutusjuhised kehtivad toote omaduste metakokkuvõtte 1 iga lubatud kasutuse puhul.

               (2)  Käesolevas jaotises esitatud kasutusjuhised, riskivähendusmeetmed ja muud kasutusjuhised kehtivad toote omaduste metakokkuvõtte 2 iga lubatud kasutuse puhul.


title: Komisjoni rakendusmäärus (EL) 2021/1324, 10. august 2021, millega muudetakse määrust (EÜ) nr 1597/2002 metsapaljundusmaterjali algmaterjali riiklike loetelude esitamise vormi osas

text:
                  11.8.2021

                  ET

                  Euroopa Liidu Teataja

                  L 288/19

         KOMISJONI RAKENDUSMÄÄRUS (EL) 2021/1324,
         10. august 2021,
         millega muudetakse määrust (EÜ) nr 1597/2002 metsapaljundusmaterjali algmaterjali riiklike loetelude esitamise vormi osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 22. detsembri 1999. aasta direktiivi 1999/105/EÜ metsapaljundusmaterjali turustamise kohta, (1) eriti selle artikli 10 lõiget 3,
         ning arvestades järgmist:

                     (1)

                     Komisjoni määruses (EÜ) nr 1597/2002 (2) on sätestatud standardvorm, mille alusel liikmesriigid esitavad komisjonile metsapaljundusmaterjali algmaterjali riiklikud loetelud.

                     (2)

                     Kõnealuste riiklike loetelude elektrooniliseks esitamiseks töötas komisjon hiljuti välja metsapaljundusmaterjali käsitleva teabesüsteemi (FOREMATIS). FOREMATIS võimaldab liikmesriikidel avaldada oma riiklikud loetelud komisjoni veebisaidil.

                     (3)

                     Selle tehnilise arengu tõttu tuleks määrusega (EÜ) nr 1597/2002 ette nähtud riiklike loetelude vorm asendada FOREMATISe vormiga.

                     (4)

                     Seepärast tuleks määrust (EÜ) nr 1597/2002 vastavalt muuta.

                     (5)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määrust (EÜ) nr 1597/2002 muudetakse järgmiselt.

                        1)

                        Artikkel 1 asendatakse järgmisega:

                           „Artikkel 1
                           Iga liikmesriik esitab direktiivi 1999/105/EÜ artikli 10 lõikes 2 osutatud riikliku loetelu komisjoni välja töötatud metsapaljundusmaterjali käsitleva teabesüsteemi (*1) kaudu ja selles esitatud vormi kohaselt.

                           (*1)  https://ec.europa.eu/forematis/“;"

                        2)

                        lisa jäetakse välja.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. august 2021

                  Komisjoni nimel

                  president

               Ursula VON DER LEYEN

            (1)  EÜT L 11, 15.1.2000, lk 17.

            (2)  Komisjoni 6. septembri 2002. aasta määrus (EÜ) nr 1597/2002, millega kehtestatakse nõukogu direktiivi 1999/105/EÜ üksikasjalikud rakenduseeskirjad metsapaljundusmaterjali algmaterjali riiklike loetelude vormi osas (EÜT L 240, 7.9.2002, lk 34).


title: Komisjoni rakendusmäärus (EL) 2021/1326, 10. august 2021, millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule mikrovetikast Schizochytrium sp. (FCC-3204) saadud õli ning muudetakse komisjoni rakendusmäärust (EL) 2017/2470 (EMPs kohaldatav tekst)

text:
                  11.8.2021

                  ET

                  Euroopa Liidu Teataja

                  L 288/24

         KOMISJONI RAKENDUSMÄÄRUS (EL) 2021/1326,
         10. august 2021,
         millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule mikrovetikast Schizochytrium sp. (FCC-3204) saadud õli ning muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:

                     (1)

                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.

                     (2)

                     Vastavalt määruse (EL) 2015/2283 artiklile 8 on vastu võetud komisjoni rakendusmäärus (EL) 2017/2470, (2) millega on kehtestatud liidus lubatud uuendtoitude loetelu.

                     (3)

                     Äriühing Fermentalg (edaspidi „taotleja“) esitas 23. jaanuaril 2019 komisjonile määruse (EL) 2015/2283 artikli 10 lõike 1 kohaselt taotluse laiendada mikrovetikast Schizochytrium sp. saadud õli uuendtoiduna kasutamist. Taotleja taotles mikrovetikast Schizochytrium sp. saadud õli kasutusala laiendamist Euroopa Parlamendi ja nõukogu määruses (EL) nr 609/2013 (3) määratletud imikute piimasegudele ning imikute ja väikelaste jätkupiimasegudele. Taotleja kasutatav ja kõnealuse taotlusega seotud mikrovetika Schizochytrium sp. tüvi on täpsemalt tüvi FCC-3204.

                     (4)

                     15. aprillil 2019 esitas taotleja komisjonile määruse (EL) 2015/2283 artikli 10 lõike 1 kohaselt uue taotluse mikrovetikast Schizochytrium sp. saadud õli kui uuendtoidu kasutustingimuste muutmiseks. Taotleja taotles mikrovetikast Schizochytrium sp. saadud õli maksimumsisalduse suurendamist Euroopa Parlamendi ja nõukogu direktiivis 2002/46/EÜ (4) esitatud määratluse kohastes toidulisandites, mis on ette nähtud muudele täiskasvanutele kui rasedad ja imetavad naised. Taotleja kasutatav ja kõnealuse taotlusega seotud mikrovetika Schizochytrium sp. tüvi on eespool juba nimetatud tüvi FCC-3204.

                     (5)

                     Vastavalt määruse (EL) 2015/2283 artikli 10 lõikele 3 konsulteeris komisjon 13. mail 2019 Euroopa Toiduohutusametiga (edaspidi „amet“), paludes ametil esitada teadusliku arvamuse ja hinnata selleks mikrovetikast Schizochytrium sp. saadud õli kui uuendtoidu kasutusala laiendamist imikute piimasegudele ja jätkupiimasegudele.

                     (6)

                     10. juulil 2019 konsulteeris komisjon vastavalt määruse (EL) 2015/2283 artikli 10 lõikele 3 uuesti ametiga, paludes ametil esitada teadusliku arvamuse pärast mikrovetikast Schizochytrium sp. saadud õli kui uuendtoidu kasutustingimuste muutmise hindamist.

                     (7)

                     Amet võttis 24. novembril 2020 vastu teaduslikud arvamused „Safety of oil from Schizochytrium
                        limacinum (strain FCC-3204) for use in infant and follow-on formula as a novel food pursuant to Regulation (EU) 2015/2283“ (5) („Schizochytrium
                        limacinum’i tüvest FCC-3204 saadud õli ohutus selle kasutamisel uuendtoiduna imikute piimasegus ja jätkupiimasegus vastavalt määrusele (EL) 2015/2283“) ja „Safety of oil from Schizochytrium limacinum (strain FCC-3204) for use in food supplements as a novel food pursuant to Regulation (EU) 2015/2283“ (6) („Schizochytrium
                        limacinum’i tüvest FCC-3204 saadud õli ohutus selle kasutamisel uuendtoiduna toidulisandites vastavalt määrusele (EL) 2015/2283“). Kõnealused arvamused on kooskõlas määruse (EL) 2015/2283 artiklis 11 sätestatud nõuetega.

                     (8)

                     Amet kinnitas oma arvamustes, et tüvi FCC-3204 kuulub liiki Schizochytrium limacinum, mis on kvalifitseeritud ohutuse eeldusele vastavaks (QPS) ning kanti 2020. aastal toidule või söödale tahtlikult lisatavate QPS-soovitusega bioloogiliste mõjurite loetellu (7).

                     (9)

                     Amet jõudis järeldusele, et mikrovetikast Schizochytrium sp. saadud õli, mis on toodetud liiki Schizochytrium limacinum kuuluvast tüvest FCC-3204, on kavandatud kasutustingimuste kohaselt imikute piimasegus ja jätkupiimasegus kasutamisel ning toidulisandi koosseisus suurima päevase koguse 1 g manustamisel ohutu.

                     (10)

                     Toidulisandeid käsitleva taotlusega seoses leidis amet, et taotleja esitatud andmed ei ole piisavad, võimaldamaks teha järeldust kõnealuse uuendtoidu ohutuse kohta kavandatud kasutusviisi puhul (3 g dokosaheksaeenhapet (DHA) päevas muudele täiskasvanutele kui rasedatele ja imetavatele naistele ette nähtud toidulisandite koosseisus). Amet on oma 2012. aasta teaduslikus arvamuses „Tolerable Upper Intake Level of eicosapentaenoic acid (EPA), docosahexaenoic acid (DHA) and docosapentaenoic acid (DPA)“ (8) („Eikosapentaeenhappe (EPA), dokosaheksaeenhappe (DHA) ja dokosapentaeenhappe (DPA) maksimaalne lubatud doos“) siiski jõudnud järeldusele, et toidulisandina üksnes DHA tarbimine päevases koguses kuni umbes 1 g on üldelanikkonna jaoks ohutu. Kooskõlas ameti järeldustega ja liikmesriikide seisukohti arvesse võttes on komisjon jõudnud seisukohale, et sellekohane luba peaks hõlmama üle kolme aasta vanuseid üldelanikkonna liikmeid.

                     (11)

                     Tuleks ette näha märgistamisnõuded, et teavitada tarbijat nõuetekohaselt sellest, et mikrovetikast Schizochytrium sp. (FCC-3204) saadud õli sisaldavat toidulisandit ei tohiks tarbida imikud ega alla kolme aasta vanused lapsed.

                     (12)

                     Taotleja esitatud andmete põhjal ei olnud võimalik teha järeldust muudest mikrovetikate perekonda Schizochytrium kuuluvatest tüvedest toodetud õli ohutuse kohta. Seega ei sisalda ameti arvamused piisavalt tõendeid selle kindlakstegemiseks, kas muudest mikrovetikate perekonda Schizochytrium kuuluvatest tüvedest toodetud õli vastab imikute piimasegus ja jätkupiimasegus kasutatuna ning toidulisanditega suuremas koguses tarbituna määruse (EL) 2015/2283 artikli 12 lõike 1 nõuetele.

                     (13)

                     Tulenevalt ameti arvamustest ja asjaolust, et kasutada lubatud, mikrovetikast Schizochytrium sp. saadud õli, mille kasutusala laiendamist taotleti, ei ole liigi- ega tüvespetsiifiline, on vaja anda luba mikrovetika Schizochytrium sp. tüvest FCC-3204 saadud õli turulelaskmiseks vastavalt hinnatud kasutustingimustele, mitte aga ükskõik millisest perekonda Schizochytrium kuuluvast tüvest saadud õli kasutusala laiendamiseks, nagu soovis taotleja.

                     (14)

                     Seepärast tuleks määrust (EL) 2017/2470 vastavalt muuta.

                     (15)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Käesoleva määruse lisas kirjeldatud õli, mis on saadud mikrovetikast Schizochytrium sp. (FCC-3204), lisatakse liidus lubatud uuendtoitude loetellu, mis on kehtestatud rakendusmäärusega (EL) 2017/2470.

               2.   Lõikes 1 osutatud kanne liidu loetelus hõlmab käesoleva määruse lisas esitatud kasutustingimusi ja märgistamisnõudeid.

            Artikkel 2
            Rakendusmääruse (EL) 2017/2470 lisa muudetakse vastavalt käesoleva määruse lisale.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. august 2021

                  Komisjoni nimel

                  president

               Ursula VON DER LEYEN

            (1)  ELT L 327, 11.12.2015, lk 1.

            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

            (3)  Euroopa Parlamendi ja nõukogu 12. juuni 2013. aasta määrus (EL) nr 609/2013 imikute ja väikelaste toidu, meditsiinilisel näidustusel kasutamiseks ettenähtud toidu ning kehakaalu alandamiseks ettenähtud päevase toidu asendajate kohta, millega tunnistatakse kehtetuks nõukogu direktiiv 92/52/EMÜ, komisjoni direktiivid 96/8/EÜ, 1999/21/EÜ, 2006/125/EÜ ja 2006/141/EÜ, Euroopa Parlamendi ja nõukogu direktiiv 2009/39/EÜ ning komisjoni määrused (EÜ) nr 41/2009 ja (EÜ) nr 953/2009 (ELT L 181, 29.6.2013, lk 35).

            (4)  Euroopa Parlamendi ja nõukogu 10. juuni 2002. aasta direktiiv 2002/46/EÜ toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).

            (5)  EFSA Journal 2021; 19(1): 6344.

            (6)  EFSA Journal 2021; 19(1): 6345.

            (7)  Euroopa Toiduohutusameti bioloogiliste ohtude teaduskomisjon (EFSA BIOHAZ Panel), 2020. Statement on the update of the list of QPS-recommended biological agents intentionally added to food or feed as notified to EFSA 11: suitability of taxonomic units notified to EFSA until September 2019 („Seisukoht toidule või söödale tahtlikult lisatavate, EFSA-le teatatud QPS-soovitusega bioloogiliste mõjurite loetelu 11. ajakohastuse kohta: 2019. aasta septembrini EFSA-le teatatud taksonoomiliste üksuste sobivus“). EFSA Journal 2020; 18(2): 5965 (57 lk).

            (8)  EFSA Journal 2012; 10(7): 2815.

            LISA
            Rakendusmääruse (EL) 2017/2470 lisa muudetakse järgmiselt.

                        1)

                        Tabelisse 1 („Lubatud uuendtoidud“) lisatakse järgmine kanne:

                                    „Lubatud uuendtoit

                                    Uuendtoidu kasutamise tingimused

                                    Täiendavad märgistamise erinõuded

                                    Muud nõuded

                                    Andmekaitse

                                    Mikrovetikast Schizochytrium sp. (FCC-3204) saadud õli

                                       Määratud toidugrupp

                                       DHA piirnorm

                                    Uuendtoidu nimetus seda sisaldava toiduaine etiketil on „Mikrovetikast Schizochytrium sp. saadud õli“.
                                    Mikrovetikast Schizochytrium sp. (FCC-3204) saadud õli sisaldava toidulisandi etiketil esitatakse teave selle kohta, et toidulisandit ei tohiks tarbida imikud ega alla kolme aasta vanused lapsed.“

                                    Imikute piimasegu ja jätkupiimasegu, nagu on määratletud määruses (EL) nr 609/2013

                                    Vastavalt määrusele (EL) nr 609/2013

                                    Direktiivis 2002/46/EÜ esitatud määratluse kohased toidulisandid, mis on ette nähtud üle kolme aasta vanustele üldelanikkonna liikmetele

                                    1 g päevas

                        2)

                        Tabelisse 2 („Spetsifikatsioonid“) lisatakse järgmine kanne:

                                    „Lubatud uuendtoit

                                    Spetsifikatsioon

                                    Mikrovetikast Schizochytrium sp. (FCC-3204) saadud õli

                                       Kirjeldus/määratlus

                                                Uuendtoit on mikrovetika Schizochytrium sp. tüvest FCC-3204 toodetud õli.

                                       Koostis

                                                Happearv: ≤ 0,5 mg KOH/g

                                                Peroksiidiarv: ≤ 5,0 meq õli kilogrammi kohta

                                                Niiskus ja lenduvad ained: ≤ 0,05 %

                                                Seebistumatud ained: ≤ 4,5 %

                                                Transrasvhapped: ≤ 1,0 %

                                                Dokosaheksaeenhape (DHA): ≥ 32,0 %

                                                   p-anisidiiniarv: ≤ 10“


title: Komisjoni rakendusmäärus (EL) 2021/1327, 10. august 2021, millega muudetakse rakendusmääruse (EL) 2021/405 II, IX ja XV lisa seoses selliste kolmandate riikide või nende piirkondade loeteludega, kust on lubatud liitu tuua looduslike kabjaliste värsket liha, vesiviljelusest pärit kalandustooteid ning putukaid, ja parandatakse kõnealuse rakendusmääruse XI lisa seoses selliste kolmandate riikide ja nende piirkondade loeteluga, kust on lubatud liitu tuua konnakoibi ja tigusid (EMPs kohaldatav tekst)

text:
                  11.8.2021

                  ET

                  Euroopa Liidu Teataja

                  L 288/28

         KOMISJONI RAKENDUSMÄÄRUS (EL) 2021/1327,
         10. august 2021,
         millega muudetakse rakendusmääruse (EL) 2021/405 II, IX ja XV lisa seoses selliste kolmandate riikide või nende piirkondade loeteludega, kust on lubatud liitu tuua looduslike kabjaliste värsket liha, vesiviljelusest pärit kalandustooteid ning putukaid, ja parandatakse kõnealuse rakendusmääruse XI lisa seoses selliste kolmandate riikide ja nende piirkondade loeteluga, kust on lubatud liitu tuua konnakoibi ja tigusid
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (1) eriti selle artikli 127 lõiget 2,
         ning arvestades järgmist:

                     (1)

                     Komisjoni delegeeritud määrusega (EL) 2019/625 (2) täiendatakse määrust (EL) 2017/625 kolmandatest riikidest või nende piirkondadest pärit teatavate inimtoiduks ettenähtud loomade ja kaupade saadetiste liitu sisenemise nõuete osas, et tagada nende vastavus määruse (EL) 2017/625 artikli 1 lõike 2 punktis a osutatud toiduohutust käsitlevate normidega kehtestatud kohaldatavatele nõuetele või vähemalt samaväärseks tunnistatud nõuetele. Kõnealused nõuded hõlmavad selliste inimtoiduks ettenähtud loomade ja kaupade identifitseerimist, mis võivad liitu siseneda üksnes määruse (EL) 2017/625 artikli 126 lõike 2 punkti a kohaselt loetellu kantud kolmandast riigist või selle piirkonnast.

                     (2)

                     Kolmanda riigi või kolmanda riigi piirkonna võib lisada määruse (EL) 2017/625 artikli 126 lõike 2 punktis a osutatud loetellu üksnes juhul, kui see vastab määruse (EL) 2017/625 artiklis 127 sätestatud nõuetele ja delegeeritud määruse (EL) 2019/625 artikli 4 punktides a–f sätestatud nõuetele. Delegeeritud määruse (EL) 2019/625 artikli 4 punktis f sätestatud nõudeks on vajaduse korral komisjoni poolt vastavalt direktiivile 96/23/EÜ (3) heaks kiidetud jääkide kontrollimise programmi olemasolu, selle rakendamine ja sellest teatamine.

                     (3)

                     Komisjoni rakendusmäärusega (EL) 2021/405 (4) on kehtestatud selliste kolmandate riikide või nende piirkondade loetelud, kust on lubatud liitu tuua teatavaid inimtoiduks ettenähtud loomi ja kaupu kooskõlas määrusega (EL) 2017/625, ning komisjoni otsusega 2011/163/EL (5) tunnustatakse teatavate kolmandate riikide esitatud jääkide seire kavasid seoses konkreetsete loomade ja loomsete saadustega, mis on loetletud kõnealuse otsuse lisas.

                     (4)

                     Komisjoni rakendusotsusega (EL) 2021/653 (6) muudeti otsust 2011/163/EL ja kiideti heaks teatavate kolmandate riikide jääkide seire kavad, mis vastavad delegeeritud määruse (EL) 2019/625 artikli 4 punktis f sätestatud nõudele. Mõned neist kolmandatest riikidest olid juba esitanud nõuetekohased tõendid ja tagatised selle kohta, et asjaomased loomad ja kaubad vastavad delegeeritud määruse (EL) 2019/625 artikli 4 punktides a–e sätestatud nõuetele. Need riigid tuleks vastavalt lisada rakendusmäärusega (EL) 2021/405 kehtestatud loeteludesse.

                     (5)

                     Rakendusotsusega (EL) 2021/653 tühistati teatavate rakendusmäärusega (EL) 2021/405 kehtestatud loeteludesse kantud kolmandate riikide jääkide seire kavad või piirati nende heakskiitmist. Rakendusmäärusega (EL) 2021/405 kehtestatud loetelusid tuleks vastavalt muuta, et tühistada kõnealuseid riike käsitlevad load või neid piirata.

                     (6)

                     Rakendusotsusega (EL) 2021/653 kiideti heaks Namiibia looduslikke ulukeid käsitlev jääkide seire kava. Kuna Namiibia esitas piisavad tõendid ja tagatised selle kohta, et ta täidab liidu õigusaktide nõudeid looduslike kabjaliste värske liha, välja arvatud rups ja hakkliha, ning nendest saadud lihavalmististe saadetiste liitu toomise kohta, tuleks see riik lisada selliste kolmandate riikide loetellu, kust on lubatud liitu tuua looduslike kabjaliste liha vastavalt rakendusmääruse (EL) 2021/405 II lisale, märkusega „Ainult looduslikud ulukid“.

                     (7)

                     Rakendusotsusega (EL) 2021/653 kiideti heaks Nigeeria vesiviljelust käsitlev jääkide seire kava märkusega, millega jäeti välja kalad. Kuna Nigeeria on esitanud piisavad tõendid ja tagatised selle kohta, et ta täidab liidu õigusaktide nõudeid vesiviljelusest saadud kalandustoodete saadetiste liitu toomise kohta, tuleks muuta Nigeeriat käsitlevat kannet rakendusmääruse (EL) 2021/405 IX lisas esitatud loetelus, et lubada sellel riigil liitu tuua vesiviljelusest, välja arvatud kaladest saadud kalandustoodete saadetisi.

                     (8)

                     Rakendusotsusega (EL) 2021/653 kiideti heaks Omaani vesiviljelust käsitlev jääkide seire kava märkusega, millega jäeti välja koorikloomad. Kuna Omaan on esitanud piisavad tõendid ja tagatised selle kohta, et ta täidab liidu õigusaktide nõudeid vesiviljelusest saadud kalandustoodete saadetiste liitu sissetoomise kohta, tuleks Omaani kannet rakendusmääruse (EL) 2021/405 IX lisaga kehtestatud loetelus muuta, et lubada sellel riigil liitu tuua vesiviljelusest, välja arvatud koorikloomadest saadud kalandustoodete saadetisi.

                     (9)

                     Rakendusotsusega (EL) 2021/653 lisati Falklandi saarte, Montenegro, Maroko ja Ukraina vesiviljelust käsitlevate jääkide seire kavade heakskiitmisele märkus, millega jäeti välja koorikloomad. Seepärast ei tohiks nendele riikidele anda luba vesiviljelusest saadud koorikloomade liitu toomiseks. Rakendusmääruse (EL) 2021/405 IX lisa tuleks seega vastavalt muuta.

                     (10)

                     Rakendusotsusega (EL) 2021/653 lisati Guatemala, Mosambiigi, Nicaragua ja Tansaania vesiviljelust käsitlevate jääkide seire kavade heakskiitmisele märkus, millega jäeti välja kalad. Seepärast ei tohiks nendele riikidele anda luba vesiviljelusest saadud kalade liitu toomiseks. Rakendusmääruse (EL) 2021/405 IX lisa tuleks seega vastavalt muuta.

                     (11)

                     Rakendusotsusega (EL) 2021/653 muudeti vesiviljelustoodete suhtes kohaldatavaid joonealuseid märkusi. Märkused „Üksnes koorikloomad“ ja „Üksnes kalad“ asendati vastavalt märkustega „Ei hõlma kalu“ ja „Ei hõlma koorikloomi“. Järjepidevuse huvides on vaja rakendusmääruse (EL) 2021/405 IX lisa märkuste sõnastus ühtlustada rakendusotsuse (EL) 2021/653 märkuste sõnastusega.

                     (12)

                     Ühendkuningriigi pädev asutus esitas 12. märtsil 2021 komisjonile asjakohase küsimustiku, et hinnata inimtoiduks ettenähtud putukate toomist liitu. Ühendkuningriigi pädev asutus andis kõigile küsimustele rahuldavad vastused ning esitas seega komisjonile piisavad tõendid ja tagatised selle kohta, et määruse (EL) 2017/625 artikli 126 lõike 1 kohased samaväärsed nõuded on täidetud. Seepärast tuleks Ühendkuningriik kanda rakendusmääruse (EL) 2021/405 XV lisas esitatud selliste kolmandate riikide loetellu, kust on lubatud liitu tuua putukate saadetisi, ilma et see piiraks liidu õiguse kohaldamist Ühendkuningriigi suhtes ja Ühendkuningriigis seoses Põhja-Iirimaaga vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga.

                     (13)

                     Seetõttu tuleks rakendusmääruse (EL) 2021/405 II, IX ja XV lisa vastavalt muuta.

                     (14)

                     Rakendusmääruse (EL) 2021/405 XI lisas esinevad Armeenia ja Aserbaidžaani puhul vead seoses väljajätmise ja tootele loa andmisega. Need vead muudavad teksti tähendust.

                     (15)

                     Rakendusmääruse (EL) 2021/405 XI lisa tuleks seega vastavalt muuta.

                     (16)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2021/405 II, IX, XI ja XV lisa asendatakse käesoleva määruse lisas esitatud tekstiga.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. august 2021

                  Komisjoni nimel

                  president

               Ursula VON DER LEYEN

            (1)  ELT L 95, 7.4.2017, lk 1.

            (2)  Komisjoni 4. märtsi 2019. aasta delegeeritud määrus (EL) 2019/625, millega täiendatakse Euroopa Parlamendi ja nõukogu määrust (EL) 2017/625 seoses teatavate inimtoiduks ettenähtud toodete ja loomade saadetiste liitu toomise nõuetega (ELT L 131, 17.5.2019, lk 18).

            (3)  Nõukogu 29. aprilli 1996. aasta direktiiv 96/23/EÜ, millega nähakse ette teatud ainete ja nende jääkide kontrollimise meetmed elusloomades ja loomsetes toodetes ning tunnistatakse kehtetuks direktiivid 85/358/EMÜ ja 86/469/EMÜ ning otsused 89/187/EMÜ ja 91/664/EMÜ (EÜT L 125, 23.5.1996, lk 10).

            (4)  Komisjoni 24. märtsi 2021. aasta rakendusmäärus (EL) 2021/405, millega kehtestatakse selliste kolmandate riikide või nende piirkondade loetelud, kust on lubatud liitu tuua teatavaid inimtoiduks ettenähtud loomi ja kaupu kooskõlas Euroopa Parlamendi ja nõukogu määrusega (EL) 2017/625 (ELT L 114, 31.3.2021, lk 118).

            (5)  Komisjoni 16. märtsi 2011. aasta otsus 2011/163/EL nõukogu direktiivi 96/23/EÜ artikli 29 kohaselt kolmandate riikide esitatud kavade tunnustamise kohta (ELT L 70, 17.3.2011, lk 40).

            (6)  Komisjoni 20. aprilli 2021. aasta rakendusotsus (EL) 2021/653, millega muudetakse otsust 2011/163/EL nõukogu direktiivi 96/23/EÜ artikli 29 kohaselt kolmandate riikide esitatud kavade tunnustamise kohta (ELT L 138, 22.4.2021, lk 1).

            LISA

                     „II LISA
                     Selliste kolmandate riikide loetelu, kust on lubatud liitu tuua looduslike kabjaliste värsket liha, välja arvatud rups ja hakkliha, ning nendest saadud lihavalmistisi, nagu on osutatud artiklis 5 ja artikli 19 lõikes 2

                                 RIIGI ISO KOOD

                                 KOLMAS RIIK

                                 MÄRKUSED

                                 NA

                                 Namiibia

                                 Ainult looduslikud ulukid

                                 ZA

                                 Lõuna-Aafrika

                                 Ainult looduslikud ulukid

                     IX LISA
                     Selliste kolmandate riikide ja nende piirkondade loetelu, kust on lubatud liitu tuua teatavaid kalandustooteid, nagu on osutatud artiklis 13, artikli 18 lõikes 3, artikli 19 lõikes 4, artikli 20 lõikes 3, artikli 22 punktis b ja artikli 25 punktis d

                                 RIIGI ISO KOOD

                                 KOLMAS RIIK VÕI SELLE PIIRKONNAD

                                 MÄRKUSED

                                 AE

                                 Araabia Ühendemiraadid

                                 Vesiviljelus: ainult tooraine, mis pärineb kas liikmesriikidest või muudest kolmandatest riikidest, mis on heaks kiidetud sellise tooraine sissetoomiseks liitu.

                                 AG

                                 Antigua ja Barbuda

                                 Ainult loodusest püütud elusad homaarid

                                 AL

                                 Albaania

                                 Ei hõlma vesiviljelusest saadud koorikloomi

                                 AM

                                 Armeenia

                                 Ainult looduses vabalt elavad jõevähid, kuumtöödeldud mittetehistingimustes kasvatatud jõevähid ja külmutatud mittetehistingimustes kasvatatud jõevähid

                                 AO

                                 Angoola

                                 Ainult loodusest püütud

                                 AR

                                 Argentina

                                 AU

                                 Austraalia

                                 AZ

                                 Aserbaidžaan

                                 Ainult loodusest püütud kaladest saadud kaaviar

                                 BA

                                 Bosnia ja Hertsegoviina

                                 Ei hõlma vesiviljelusest saadud koorikloomi

                                 BD

                                 Bangladesh

                                 BJ

                                 Benin

                                 Ainult loodusest püütud

                                 BN

                                 Brunei

                                 Ainult vesiviljelustooted

                                 BQ

                                 Bonaire, Sint Eustatius ja Saba

                                 Ainult loodusest püütud

                                 BR

                                 Brasiilia

                                 BS

                                 Bahama

                                 Ainult loodusest püütud

                                 BY

                                 Valgevene

                                 BZ

                                 Belize

                                 Ainult loodusest püütud

                                 CA

                                 Kanada

                                 CG

                                 Kongo Vabariik

                                 Ainult loodusest püütud.
                                 Ainult kalandustooted, mis on püütud, külmutatud ja lõpp-pakendisse pakendatud merel

                                 CH

                                 Šveits (1)

                                 CI

                                 Côte d’Ivoire

                                 Ainult loodusest püütud

                                 CL

                                 Tšiili

                                 CN

                                 Hiina

                                 CO

                                 Colombia

                                 CR

                                 Costa Rica

                                 CU

                                 Kuuba

                                 CV

                                 Cabo Verde

                                 Ainult loodusest püütud

                                 CW

                                 Curaçao

                                 Ainult loodusest püütud

                                 DZ

                                 Alžeeria

                                 Ainult loodusest püütud

                                 EC

                                 Ecuador

                                 EG

                                 Egiptus

                                 Ainult loodusest püütud

                                 ER

                                 Eritrea

                                 Ainult loodusest püütud

                                 FJ

                                 Fidži

                                 Ainult loodusest püütud

                                 FK

                                 Falklandi saared

                                 Ei hõlma vesiviljelusest saadud koorikloomi

                                 GA

                                 Gabon

                                 Ainult loodusest püütud

                                 GB

                                 Ühendkuningriik (2)

                                 GD

                                 Grenada

                                 Ainult loodusest püütud

                                 GE

                                 Gruusia

                                 Ainult loodusest püütud

                                 GG

                                 Guernsey

                                 Ainult loodusest püütud

                                 GH

                                 Ghana

                                 Ainult loodusest püütud

                                 GL

                                 Gröönimaa

                                 Ainult loodusest püütud

                                 GM

                                 Gambia

                                 Ainult loodusest püütud

                                 GN

                                 Guinea

                                 Ainult loodusest püütud.
                                 Ainult kala, mis ei ole läbinud ühtki muud valmistamis- või töötlemistoimingut kui peade eemaldamine, rookimine, jahutamine ja külmutamine.

                                 GT

                                 Guatemala

                                 Ei hõlma vesiviljelusest saadud kalu

                                 GY

                                 Guyana

                                 Ainult loodusest püütud

                                 HK

                                 Hongkong

                                 Ainult loodusest püütud

                                 HN

                                 Honduras

                                 ID

                                 Indoneesia

                                 IL

                                 Iisrael (3)

                                 IM

                                 Mani saar

                                 IN

                                 India

                                 IR

                                 Iraan

                                 Ei hõlma vesiviljelusest saadud kalu

                                 JE

                                 Jersey

                                 Ainult loodusest püütud

                                 JM

                                 Jamaica

                                 Ainult loodusest püütud

                                 JP

                                 Jaapan

                                 KE

                                 Keenia

                                 KI

                                 Kiribati

                                 Ainult loodusest püütud

                                 KR

                                 Lõuna-Korea

                                 KZ

                                 Kasahstan

                                 Ainult loodusest püütud

                                 LK

                                 Sri Lanka

                                 MA

                                 Maroko

                                 Ei hõlma vesiviljelusest saadud koorikloomi

                                 MD

                                 Moldova

                                 Ainult kaaviar

                                 ME

                                 Montenegro

                                 Ei hõlma vesiviljelusest saadud koorikloomi

                                 MG

                                 Madagaskar

                                 MK

                                 Põhja-Makedoonia

                                 MM

                                 Myanmar/Birma

                                 MR

                                 Mauritaania

                                 Ainult loodusest püütud

                                 MU

                                 Mauritius

                                 MV

                                 Maldiivid

                                 Ainult loodusest püütud

                                 MX

                                 Mehhiko

                                 MY

                                 Malaisia

                                 MZ

                                 Mosambiik

                                 Ei hõlma vesiviljelusest saadud kalu

                                 NA

                                 Namiibia

                                 Ainult loodusest püütud

                                 NC

                                 Uus-Kaledoonia

                                 Ei hõlma vesiviljelusest saadud kalu

                                 NG

                                 Nigeeria

                                 Ei hõlma vesiviljelusest saadud kalu

                                 NI

                                 Nicaragua

                                 Ei hõlma vesiviljelusest saadud kalu

                                 NZ

                                 Uus-Meremaa

                                 OM

                                 Omaan

                                 Ei hõlma vesiviljelusest saadud koorikloomi

                                 PA

                                 Panama

                                 PE

                                 Peruu

                                 PF

                                 Prantsuse Polüneesia

                                 Ainult loodusest püütud

                                 PG

                                 Paapua Uus-Guinea

                                 Ainult loodusest püütud

                                 PH

                                 Filipiinid

                                 PM

                                 Saint-Pierre ja Miquelon

                                 Ainult loodusest püütud

                                 PK

                                 Pakistan

                                 Ainult loodusest püütud

                                 RS

                                 Serbia

                                 RU

                                 Venemaa

                                 Ainult loodusest püütud

                                 SA

                                 Saudi Araabia

                                 SB

                                 Saalomoni saared

                                 Ainult loodusest püütud

                                 SC

                                 Seišellid

                                 Ainult loodusest püütud

                                 SG

                                 Singapur

                                 SH

                                 Saint Helena
                                 (välja arvatud Tristan da Cunha ja Ascension)

                                 Ainult loodusest püütud

                                 Tristan da Cunha
                                 (välja arvatud Saint Helena ja Ascension)

                                 Ainult loodusest püütud homaarid (värsked või külmutatud)

                                 SN

                                 Senegal

                                 Ainult loodusest püütud

                                 SR

                                 Suriname

                                 Ainult loodusest püütud

                                 SV

                                 El Salvador

                                 Ainult loodusest püütud

                                 SX

                                 Sint-Maarten

                                 Ainult loodusest püütud

                                 TH

                                 Tai

                                 TN

                                 Tuneesia

                                 Ei hõlma vesiviljelusest saadud koorikloomi

                                 TR

                                 Türgi

                                 TW

                                 Taiwan

                                 TZ

                                 Tansaania

                                 Ei hõlma vesiviljelusest saadud kalu

                                 UA

                                 Ukraina

                                 Ei hõlma vesiviljelusest saadud koorikloomi

                                 UG

                                 Uganda

                                 US

                                 Ameerika Ühendriigid

                                 UY

                                 Uruguay

                                 VE

                                 Venezuela

                                 VN

                                 Vietnam

                                 YE

                                 Jeemen

                                 Ainult loodusest püütud

                                 ZA

                                 Lõuna-Aafrika

                                 Ainult loodusest püütud

                                 ZW

                                 Zimbabwe

                                 Ainult loodusest püütud

                     XI LISA
                     Selliste kolmandate riikide ja nende piirkondade loetelu, kust on lubatud liitu tuua konnakoibi ja tigusid, nagu on osutatud artiklis 17

                                 RIIGI ISO KOOD

                                 KOLMAS RIIK VÕI SELLE PIIRKONNAD

                                 MÄRKUSED

                                 AL

                                 Albaania

                                 AM

                                 Armeenia

                                 Ainult teod

                                 AU

                                 Austraalia

                                 AZ

                                 Aserbaidžaan

                                 BA

                                 Bosnia ja Hertsegoviina

                                 Ainult teod

                                 BR

                                 Brasiilia

                                 Ainult konnakoivad

                                 BY

                                 Valgevene

                                 Ainult teod

                                 CA

                                 Kanada

                                 Ainult teod

                                 CH

                                 Šveits  (4)

                                 CI

                                 Côte d’Ivoire

                                 Ainult teod

                                 CL

                                 Tšiili

                                 Ainult teod

                                 CN

                                 Hiina

                                 DZ

                                 Alžeeria

                                 Ainult teod

                                 EG

                                 Egiptus

                                 Ainult konnakoivad

                                 GB

                                 Ühendkuningriik  (5)

                                 GG

                                 Guernsey

                                 GH

                                 Ghana

                                 Ainult teod

                                 ID

                                 Indoneesia

                                 IM

                                 Mani saar

                                 IN

                                 India

                                 Ainult konnakoivad

                                 JE

                                 Jersey

                                 MA

                                 Maroko

                                 Ainult teod

                                 MD

                                 Moldova

                                 Ainult teod

                                 MK

                                 Põhja-Makedoonia

                                 Ainult teod

                                 NG

                                 Nigeeria

                                 Ainult teod

                                 NZ

                                 Uus-Meremaa

                                 Ainult teod

                                 PE

                                 Peruu

                                 Ainult teod

                                 RS

                                 Serbia

                                 Ainult teod

                                 TH

                                 Tai

                                 Ainult teod

                                 TN

                                 Tuneesia

                                 Ainult teod

                                 TR

                                 Türgi

                                 UA

                                 Ukraina

                                 Ainult teod

                                 US

                                 Ameerika Ühendriigid

                                 Ainult teod

                                 VN

                                 Vietnam

                                 ZA

                                 Lõuna-Aafrika

                                 Ainult teod

                     XV LISA
                     Selliste kolmandate riikide loetelu, kust on lubatud liitu tuua putukaid, nagu on osutatud artiklis 24

                                 RIIGI ISO KOOD

                                 KOLMAS RIIK VÕI SELLE PIIRKONNAD

                                 MÄRKUSED

                                 CA

                                 Kanada

                                 CH

                                 Šveits

                                 GB

                                 Ühendkuningriik (6)

                                 KR

                                 Lõuna-Korea

                                 TH

                                 Tai

                                 VN

                                 Vietnam

               ”

               (1)  Vastavalt 21. juuni 1999. aasta Euroopa Ühenduse ja Šveitsi Konföderatsiooni vahelisele põllumajandustoodetega kauplemise kokkuleppele (EÜT L 114, 30.4.2002, lk 132).

               (2)  Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, ei hõlma käesolevas lisas olevad viited Ühendkuningriigile Põhja-Iirimaad.

               (3)  Siin tähenduses Iisraeli Riik, v.a Golani kõrgendikud, Gaza sektor, Ida-Jeruusalemm ja Jordani Läänekalda ülejäänud osa, mis kuuluvad Iisraeli valitsusalasse alates 1967. aasta juunist.

               (4)  Vastavalt 21. juuni 1999. aasta Euroopa Ühenduse ja Šveitsi Konföderatsiooni vahelisele põllumajandustoodetega kauplemise kokkuleppele (EÜT L 114, 30.4.2002, lk 132).

               (5)  Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, ei hõlma käesolevas lisas olevad viited Ühendkuningriigile Põhja-Iirimaad.

               (6)  Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, ei hõlma käesolevas lisas olevad viited Ühendkuningriigile Põhja-Iirimaad.